kardosdrur/scandi-wiki huggingface dataset:
Povl Valeur

Povl Valeur (27. marts 1895 i Randers – 22. september 1968) var en dansk kreditforeningsdirektør.

Han var søn af birkedommer Carl Valeur og hustru Cæcilie f. Høyer-Møller, blev student fra Østre Borgerdydskole 1913, cand. jur. 1920, fg. sekretær i Indenrigsministeriet 1920, udnævnt 1924, tillige civildommerfuldmægtig i Københavns Amts nordre birk 1922-32, hvor hans far også havde haft sin gang. Han blev adm. direktør for Jydsk Land-Hypothekførening i Århus 1932 og var dernæst adm. direktør for Den vest- og sønderjydske Kreditforening i Ringkjøbing fra 1932 indtil sin død. 

Han var i en længere årrække indtil sin død formand for kreditforeningernes stående udvalg. Ved sin død var han Kommandør af Dannebrog.

Han blev gift 2. januar 1933 med Kirsten Hansen (16. juni 1911 i København -), datter af sporemager H.P. Hansen og hustru f. Røssel.

Kilder 
 Kraks Blå Bog 1957
 Ringkjøbing Aarbog 1967-68 

Kommandører af Dannebrog
Kreditforeningsdirektører fra Danmark
Personer fra Randers
Personer i Kraks Blå Bog (afdøde)
Jurister fra Danmark
Danskere i 1900-tallet
Christian Hoppe

Christian Hoppe er navnet på flere personer:

 Christian Hoppe (godsejer) (1844-1914) – dansk godsejer og kreditforeningsdirektør
 Christian Hoppe (diplomat) (født 1944) – dansk ambassadør
John Gurdon

Sir John Bertrand Gurdon, FRS, (født 2. oktober 1933) er en britisk udviklingsbiolog. Han er mest kendt for sin banebrydende forskning indenfor terapeutisk kloning. I 1958 klonede han verdens første dyr, en frø, af en voksen frøcelle. Gurdons eksperiment beviste at hver celles genetiske materiale indeholder og bibeholder den information, der kræves for at blive en anden celletype. Dette har fået grundlæggende betydning for stamcelleforskningen, hvis mål det er at anvende uudviklede celler og få dem til at udvikle sig til ønskede celletyper.

Biologer fra Storbritannien
Medlemmer af Royal Society
Modtagere af Copleymedaljen
Nobelprismodtagere fra Storbritannien
Nobelprismodtagere i medicin
Wolfprismodtagere i medicin
Kloning
Udviklingsbiologi

Udviklingsbiologi er studiet af den proces hvormed en organisme gror og udvikles. Moderne udviklingsbiologi studerer den genetiske kontrol over cellevækst, -differentiering og "-morfogenese", som er den proces, der giver anledning til væv, organer og anatomi.

Eksterne henvisninger 

 developmentalbiology.de
 Developmental Biology – 8. udgave af Scott Gilbert (online textbook)
En luder steg af toget

En luder steg af toget er en bog fra 1994 skrevet af den danske forfatter Morten Sabroe. Bogen er udgivet på forlaget Tiderne Skifter. I bogen gennemrejser forfatteren Danmark og giver sit portræt af Danmark og danskerne. Bogen fremstår af en artikelsamling ifølge forfatteren selv.

Eksterne links 
 Gennemgang af bogen på Studieportalen.dk

Noter 

Romaner fra Danmark
Litteratur i 1994
Kubrat Pulev

Kubrat Pulev (født 4. marts 1981) er en bulgarsk bokser, som konkurrerer i vægtklassen super-sværvægt. Pulev fik sin olympiske debut, da han repræsenterede Bulgarien ved OL 2008. Her blev han slået ud i første runde af Óscar Rivas fra Colombia i samme vægtklasse. Han har en bronzemedalje fra bokse-VM 2005 i Kina.

Eksterne henvisninger 

 Profil  på sportsreference.com 
 Biografi på BoxRec.com 
 

Boksere fra Bulgarien
Svilen Rusinov

Svilen Rusinov  (bulgarsk: Свилен Русинов født 29. februar 1964) er en  bulgarsk bokser. Under Sommer-OL  1992 i Barcelona Spanien vandt han en bronzemedalje i vægtklassen super-sværvægt.  Han blev professionel i 1999 hvor han boksede en kamp som han vandt hvorefter han gik på pension.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Bulgarien
Q1

Q1 er en skyskraber i Surfers Paradise, Australien. Q1 bruges til lejligheder og er med sine 322 meter en af verdens højere skyskraberlejligheder. Den har 80 etager. Q1 er også den højeste bygning i Australien.

Skyskrabere
Queensland
Bygninger, konstruktioner og anlæg i Australien
Hotel Rival

Hotel Rival er et hotel og en biograf som ligger ved Mariatorget på Södermalm i Stockholm. Hotellet er ejet af Benny Andersson. Filmmusicalen Mamma Mia! – The Movie havde premiere på Rival 4. juli 2008.

Rival
Biografer
Etableret i 2008
Rolling Papers

Rolling Papers er Wiz Khalifa's tredje album, og hans første solo studiealbum.
Albummet blev udgivet på Dansk iTunes 28. marts 2011. Albummet er udgivet af Atlantic Recording Corporation.

Albummet indeholder 14 hiphop/rap sange.

Spor 

1. Whem I'm Gone – 4:09

2. On My Level feat. Too $hort – 4:32

3. Black and Yellow – 3:38

4. Roll Up – 3:48

5. Hopes & Dreams – 3:59

6. Wake Up – 3:47

7. The Race – 5:36

8. Star of the Show feat. Chevy Woods – 4:46

9. No Sleep – 3:11

10. Get Your S**t – 4:37

11. Top Floor – 3:42

12. Fly Solo – 3:20

13. Rooftops feat. Curren$y – 4:20

14. Cameras – 4:29

Hiphopalbum
Album fra 2011
Malmö Centralposthuset

Malmø Centralposthus er et bygningsmonument ved Skeppsbron i bydelen Inre Hamnen i Malmø, Sverige. Centralposthuset opførtes i årene fra 1900 til 1906 i nationalromantisk stil nær Malmös centralstation og dampskibenes kajpladser.

Arkitekten var Ferdinand Boberg, en af den tid mest roste svenske arkitekter, som tidligere havde arbejdet med Centralposthuset i Stockholm. Træk fra arkitektens tidligere arbejde ses af bygningens arkitektoniske træk, kombineret med egenskaber hentet fra den lokale arkitektur. De strenge udekorerede murstensfacader er knyttet til den skånskdanske arkitekturtradition, og posthusets høje statur i mørke mursten har slægtskab med Københavns Rådhus, som byggedes kort inden centralposthuset. Et arkitekturelement typisk for Boberg er de to tårnes åbne udsigtskupler, som også findes på nogle af Bobergs værker i Stockholm – Rosenbad og LO-borgen.

Bygningen erklæredes byggnadsminne i 1935. Da posthuset ombyggedes i 1944 efter tegninger af Erik Lallerstedt, tilføjedes blandt andet vinduesrækken langs tagfoden. I dag ejes bygningen af et ejendomsselskab, og posten deler lokalerne med andre lejere.

Kildehenvisninger 

Centralposthuset
Ferdinand Boberg
Byggnadsminnen i Skåne län
Skive Rugby Club

Skive Rugby Club – (SRC) er stiftet d. 29. september 2009. Det er en af de nyere rugbyklubber i Danmark, og den blev stiftet af en lille gruppe entusiaster der havde spillet i andre klubber rundt om i Danmark. I april 2011 er der i klubben 12 seniorspillere der ligger i aldersgruppen 17 – 40 år. Klubbenn er medlem af Dansk Rugby Union og Skive Idrætssamvirke, og træner på rugbybanen på dyrskuepladsen i Skive.

Eksterne kilder og henvisninger 
 Klubbens hjemmeside  

Rugby Club
Rugbyklubber i Danmark
Etableret i 2009
Kurlandlommen

Kurlandlommen eller Kurlandkedlen henviser til den Røde Hærs blokade og omringning af aksestyrkerne i Kurland i de sidste måneder af 2. verdenskrig. Den sovjetiske chef var general Bagramjan (senere marskal Bagramjan).

Lommen skabtes under den Røde Hærs strategiske offensiv i Baltikum, da styrker fra den 1. Baltiske Front nåede Østersøen nær Memel. Denne handling isolerede den tyske Heeresgruppe Nord fra resten af de tyske styrker mellem Tukums og Liepāja i Letland. Omdøbt til Heeresgruppe Kurland den 25. januar forblev hærgruppen isoleret indtil udgangen af krigen. Da den blev beordret til at overgive sig til den sovjetiske kommando den 8. maj, var styrken i "blackout" og modtog ikke den officielle ordre før den 10. maj, to dage efter den tyske kapitulation. Det var en af de sidste tyske hærenheder,der overgav sig i Europa.

Noter 

Letland under 2. verdenskrig
Patrick Nielsen

Patrick Reinhard Nielsen (født den 23. marts 1991 i Albertslund, København) er en tidligere dansk professionel bokser og nuværende fuldgyldigt medlem af rockerklubben Satudarah MC. Patrick Nielsen er fra den københavnske vestegn Albertslund.

Han boksede hos det danske Q Pro Boxing, efter tidligere at have optrådt for den tyske stald Team Sauerland.

Han blev trænet af den tidligere danske kickbokser Gutte Løiborg, og har også haft den tidligere amerikanske bokser Joey Gamache som træner.

Han har som bokser tidligere vundet IBF Youth, WBA Interkontinental, WBO Interkontinental og WBC Silver titlerne i mellemvægt, samt WBA International titlen i supermellemvægt. Han har siddet fængslet for grov vold mod moren til sine to børn, der blev udsat for livstruende skader.

Patrick Nielsens bror, Micki Nielsen, har også været professionel bokser.

Professionelle boksekampe

Professionelle MMA kampe

Andet 
Patrick Nielsen har optrådt adskillige gange på tv:

I 2010 deltog han i TV2s Stjernetræf, hvor han blev nummer 1 og vandt programmet.

I 2011 deltog han i TV 2 programmet Vild med dans, hvor han, sammen med sin partner Claudia Rex, tabte finalen og blev nummer 2.

I 2013 havde han en gæsteoptræden i TV3s program Paradise Hotel.

Senere i 2013 deltog han i TV3-programmet Stjerner på vippen, hvor han, sammen med sin partner Casper Elgaard, nåede til semifinalen.

I 2017 var Patrick Nielsen, sammen med sin familie, medvirkende i TV3 programmet Familien Nielsen.

Referencer

Eksterne henvisninger 
 

Mandlige boksere fra Danmark
Personer fra Albertslund
Vera Rosenbeck

Vera Rosenbeck (født 14. juni 1996) er en dansk ungdomspolitiker, der tidligere har været formand for Danske Skoleelever. Rosenbeck er medlem af Liberal Alliances Ungdom (LAU), men tidligere medlem af Venstres Ungdom (VU) såvel som Socialistisk Folkepartis Ungdom (SFU).

Rosenbeck startede sin ungdomspolitiske karriere som medlem af SFU som 12-årig. I 2010 forlod hun SFU, og blev medlem af Danske Skoleelever (DSE). Rosenbeck blev i marts 2011 valgt som formand for DSE; den tredje yngste samt den formand i organisationens historie.

Da hun i 2014 blev medlem af Venstres Ungdom, vakte hun opsigt i et interview med Politiken om sin transformation fra socialist til liberalist. Efter folketingsvalget i 2015 skiftede Rosenbeck imidlertid til Liberal Alliances Ungdom.

Henvisninger 

Formænd for Danske Skoleelever
Madsebakke

Madsebakke er en klippeskråning mellem Sandvig og Allinge på Nordbornholm (Stadionvej 1, 3770 Allinge). Den er kendt for sine omfattende helleristninger fra yngre bronzealder (ca. 1100-500 f.Kr.). 

Madselykke helleristningsfelt er Danmarks største  med 14 skibsristninger, fem hjulkors, fem fodfigurer og mange skåltegn.  Fodfiguren peger mod solen ved solopgang ved sommersolhverv.  

Madsebakke har været et betydeligt kultsted i bronzealderen. 

Navnet Madsebakke skyldes, at bakken i 1719 var ejet af en mand ved navn Madtz. Helleristningerne blev opdaget af svenske stenhuggere, som dog kunne konstatere, at granitten var af en dårlig kvalitet. Det betød, at billederne overlevede. Blot 100 meter fra Madsebakke blev to andre klipper sprængt i stykker i slutningen af 1800-tallet ved granitbrydning, selv om også de var fyldt med helleristninger, blandt andet en menneskefigur.

Fredning
Et areal på 0,5 hektar ved Storløkkebakken (Birkebjerg) blev fredet i 1930 for at beskytte helleristningerne og for at give offentligheden adgang til oldtidsminderne. I 1944 blev Madsebakke og det nærmeste areal fredet for at beskytte helleristningerne. I 1965 blev yderligere et område ved Madsebakke fredet, så det samlede, fredede areal er på 1,5 hektar. 
I 2006 rejste DN fredningssag for Madsebakke, men fredningssagen blev i første omgang afvist af Fredningsnævnet, fordi det ville blive en dyr fredning, da flere lodsejere allerede havde fået lov til at udstykke sommerhusgrunde. Danmarks Naturfredningsforening klagede og i 2009 afgjorde Naturklagenævnet sagen. Det fandt, at helleristningerne er så vigtige, at det vil betale for, at de kan bevares, og dermed at området fredes.  Afgørelsen blev anket, men  Natur- og Miljøklagenævnet traf 8. september 2011 afgørelse i sagen: 43 hektar blev fredet; Staten og Bornholms Regionskommune ejer de 27 hektar, mens private har de 16 hektar.

Henvisninger

Kilder
Kulturarvsstyrelsen: Særlige seværdigheder i Hovedstaden
Madsebakke, Bornholms Museer

Fredede fortidsminder i Danmark
Lokaliteter på Bornholm
Helleristninger
Oldsager fra Bronzealderen
Byggnadsminne

Byggnadsminne er den svenske betegnelse for bygningsfredning. Værdifulde bygninger, miljøer og haveanlæg i Sverige kan udpeges som byggnadsminne jævnfør kulturminneslagen. Det er den stærkeste form for beskyttelse, der findes i svensk lovgivning. Måden, hvorpå disse bygninger udpeges, adskiller sig på en række punkter fra dansk bevaringspraksis.

For at præcisere beskyttelsen formuleres og nedfældes en liste over bevaringsværdier for hvert enkelt fredede bygning.

Pt. er over 2.000 bygninger og miljøer opført som byggnadsminnen. En fortegnelse findes i Riksantikvarieämbetets bebyggelseregister. Til sammenligning er der 9.000 fredede bygninger i Danmark. Til gengæld har svensk bevaringspraksis en række andre instrumenter til beskyttelse af bevaringsværdige bygninger.

 

 
Kulturarvsregistre
Desmi

DESMI A/S er en dansk producent af pumper og pumpeløsninger (centrifugalpumper, gearpumper, ballastvandssystemer, systemer til oprensning efter olieudslip samt opsamling af affald i floder, stræder, kanaler m.m.) med hovedsæde i Nørresundby. Virksomheden blev stiftet i 1834 i Aalborg af Henning Smith under navnet De Smithske.  

Firmaets vigtigste forretningsområder:
 Marine & Offshore
 Industry
 EnviRo-Clean
 Defence & Fuel
 Utility

DESMI havde i regnskabsåret 2021 en omsætning på 1419 mio. kr. og et nettoresultat på 133 mio. kr. Det gennemsnitlige antal medarbejdere var 926 (2021).

I Danmark har virksomheden afdelinger i Nørresundby, Odense, Aarhus, København, og Kolding.

Internationalt har virksomheden kontorer i Tyskland, Storbritannien, Norge, Holland, Kina, Sydkorea, Indonesien, Frankrig, Indien, UAE, USA, Singapore., Tanzania, Dubai, Polen, Sverige, Italien og Nigeria.

DESMI har distributionscentre i USA, Europa og Kina, ligesom koncernen også har støberi og produktion i Kina.

Referencer 

Fremstillingsvirksomheder i Danmark
Virksomheder i Aalborg
Etableret i 1834
Virksomheder i Nørresundby
Overfaldet paa postaapnerens datter

Overfaldet paa postaapnerens datter er en norsk dramafilm fra 1913. Filmen er bemærkelsesværdig på grund af sin høje alder med i oversigter over norske langfilme, selv om den er under FIAFs grænse på 36 minutter for langfilm. Filmen er også kendt under navnet Kampen om pengebrevet, som var opgivet som undertittel på plakaterne.

Filmen blev instrueret Ottar Gladtvedt, og han havde også skrevet manuskriptet og fotograferet filmen. Filmen havde premiere ved Kristiania Kinematograf Theater, og var producert av Kristiania Filmkompagni. Filmen regnes som tabt.

Tekniske data
 Premieredato: 8. marts 1913
 Dato den blev censureret: 13. marts 1914 (Censurnummer 811)
(Censuren fandt sted efter premieren fordi Statens filmtilsyn endu ikke var opprettet ved premieren)
 Længde: 300 m, (15 min.)

Medvirkende
 Solveig Gladtvedt – Ingrid Munkevold

Handling
Ingrid Munkevold er datter af poståpneren John Munkevold, og hjælper ham på jobbet fordi han er blevet plaget af gigt. På vej fra togstationen til poståpneriet har hun en dag med sig et værdifuldt pengebrev, og bliver udsat for forsøg på røveri af de to lasaroner, Ræka og Røv'rn. Lasaronene får i første omgang pengebrevet med sig. Ingrid møder så kæresten Harry Brun, og han tilkalder politiet.
Røverne ender med at undslippe, og kaster sig om bord på et tog mens Harry får fat i en Opel med 30 hestekræfter og følger efter toget til næste station. Røverne ser at det bliver forfulgt hvorefter det åbner ild mod forfølgerne hvorefter politiet skyder tilbage. Røverne tager sig til brystet og falder af toget, og triller ned til vejen.
Forfølgerne finder ham liggende død med pengebrevet i hånden, og Ingrid og Harry kan så drage tilbage til poståpnerens hus, hvor Harry bliver belønnet for sin heltemodige indsats ved at Ingrid siger ja til at gifte sig med ham og han får også poståpnerens samtykke og velsignelse til ægteskabet.

Eksterne henvisninger 
 

Stumfilm fra Norge
Norske film fra 1913
Film i sort-hvid
Dramafilm fra Norge
BMS A/S

BMS A/S er en dansk udlejer af kran- og liftmateriel med hovedsæde i Nørresundby. Virksomheden blev stiftet 3. september 1953 som Byggeriets Maskin Stationer A/S. Virksomheden købte sin første kran i 1955.

BMS A/S havde i regnskabsåret 2015 en omsætning på 1.250 mio. kr. og et nettoresultat på 89 mio. kr. Det gennemsnitlige antal medarbejdere var 650 (2015).

BMS A/S er Skandinaviens førende virksomhed inden for udlejning af kraner og lastbillifte. Virksomheden råder i Danmark over 200 kraner og 75 lastbiler, fordelt på afdelinger i Nørresundby, Hvidovre, Odense, Kolding, Aarhus, Holstebro, Esbjerg og Rødekro. Internationalt har virksomheden et datterselskab i Sverige og i Norge samt afdelinger i Polen, UK og Tyskland.

Noter 

Transportvirksomheder i Danmark
Virksomheder i Aalborg
Etableret i 1953
Virksomheder i Nørresundby
Kraner
Udlejningsvirksomheder i Danmark
IDA Service

IDA Service er et dansk rengøringsbrand. Indtil 1. oktober 2010 var IDA Service A/S en servicevirksomhed med hovedsæde i Aalborg. IDA Service A/S var ejet af OKF Holding A/S indtil 1. oktober 2010, hvor virksomheden blev opkøbt af Compass Group Danmark A/S.

IDA Service A/S havde i regnskabsåret 2009 en omsætning på 460,545 mio. kr. og et nettoresultat på 7,625 mio. kr. Det gennemsnitlige antal medarbejdere var 948 (2009).

IDA service var leverandør af en række services bl.a. rengøring og kantinedrift.

Referencer 

Rengøringsvirksomheder i Danmark
Virksomheder i Aalborg
Etableret i 1984
Ophørt i 2010
Sandbjerg Vig

Sandbjerg Vig er en op til 12 m dyb vig mod vest i den sydlige del af Kattegat, mellem As Hoved og Juelsminde, i Bjerre Herred. Ved sydsiden af vigen ligger Juelsminde havn og marina; Ved den vestlige bred er der badestrand, campingplads og feriekoloni.

I begyndelsen af 1900-tallet lå Fregatten Jylland opankret i vigen, efter at godsejer Einer Viggo Schou fra den nærliggende Palsgård havde reddet den fra ophugning. Han lod den opankre i Sandbjerg Vig, som et slags vartegn og et godt trækplaster for Juelsminde. Om sommeren tog mange til Juelsminde for at se krigsskibet, der bl.a. havde deltaget i Slaget ved Helgoland i 1864; Små motorbåde sejlede folk ud til fregatten , og for kun 10 øre, kunne man få lov at komme om bord. Ved Schou´s død i 1925 blev Fregatten Jylland solgt til Marine-ministeriet, og slæbt til Langebro i København .

Eksterne kilder og henvisninger

Vige i Danmark
Lokaliteter i Hedensted Kommune
Kattegat
Lewis Nash

Lewis Nash (30. december 1958 i Phoenix Arizona USA) er en amerikansk jazztrommeslager.

Nash spiller mest i bebop og postbop stil, men mestrer de fleste af jazzens stilarter. Han spiller også latinamerikansk musik.
Han har spillet med bl.a. Dizzy Gillespie, Oscar Peterson, Sonny Rollins, Betty Carter, Ron Carter, Horace Silver, Hank Jones, Wynton Marsalis, Art Farmer og McCoy Tyner. Han har indspillet fem plader i eget navn.

Diskografi 
 Rhythm Is My Business
 It Don't Mean a Thing
 Stompin' at the Savoy

Eksterne henvisninger 

 
 Om Lewis Nash

Trommeslagere fra USA
Jazzmusikere fra USA
Personer fra Phoenix
Barry Altschul

Barry Altschul (6. januar 1943 i New York City USA) er en amerikansk avantgarde jazztrommeslager.

Han kom frem med pianisten Paul Bley og spillede i begyndelsen af 1970'erne med Chick Coreas gruppe Cirkles.

Han har indspillet plader i eget navn.

Diskografi 
 Virtuosi'''
 You Can´t Name Your Own Tune Another Time , Another Places For Stu Somewhere Else Brahma Irina That´s Nice Transforming the space''

Eksterne henvisninger 

 

Jazztrommeslagere fra USA
Personer fra New York City
Jøder fra USA
Alberto Ohaco

Alberto Juan Ohaco (12. januar 1884 – 8. marts 1950) var en argentinsk fodboldspiller (angriber).

Han spillede for Racing Club, hvor han var med til at vinde hele otte argentinske mesterskaber.

Han var desuden en del af det argentinske landshold, der blev nr. 2 ved de sydamerikanske mesterskaber i både 1916 og 1917.

Titler 
Primera División de Argentina
 1913, 1914, 1915 1916, 1917, 1918, 1919 og 1921 med Racing Club

Referencer 

Fodboldspillere fra Argentina
Fodboldspillere fra Racing Club de Avellaneda
Personer fra Buenos Aires
Gylling Præstegård

Gylling Præstegård i landsbyen Gylling i det tidligere Hads Herred, nu  Odder Kommune, fremstår i dag som den blev formet efter en ombygning i 1859. Den trelængede hovedbygning i bindingsværk der  oprindelig er fra 1720, blev sammen med udhuset og agerumsladen fredet i  1945 . 

Foran præstegården står en mindesten for  Otto Møller, der var elev af Grundtvig, og var præst i Gylling Sogn i næsten 45 år i slutningen af 1800-tallet.

Se også
Gylling Kirke
Gylling Sogn

Eksterne kilder og henvisninger

bygningskultur.dk 

Fredede præste- og bispegårde i Danmark
Fredede bygninger, konstruktioner og anlæg i Odder Kommune
Jimmy Cobb

Jimmy Cobb (født 20. januar 1929 i Washington DC, USA, død 24. maj 2020) var en amerikansk jazztrommeslager.

Cobb er nok mest kendt som Miles Davis' trommeslager sidst i 1950'erne bl.a. på Davis' album Kind of Blue (1959). 

Han spillede med en lang række af jazzens store musikere, såsom Miles Davis, Dizzy Gillespie, John Coltrane, Stan Getz, Ron Carter, Gil Evans, Joe Henderson, Eddie Gomez, Wes Montgomery, Niels Henning Ørsted Pedersen og den danske tenorsaxofonist Lars Møller.

Eksterne henvisninger 

Trommeslagere fra USA
Jazzmusikere fra USA
Personer fra Washington D.C.
Cozy Cole

William Randolph "Cozy" Cole(17. oktober 1909 i New Jersey – 31. januar 1981 i Columbus, Ohio, USA) var en amerikansk jazztrommeslager. 

Cole er mest kendt for sit store hit Topsy fra 1950'erne. Han har spillet med musikere som Louis Armstrong, Benny Carter og Stuff Smith. 

Han spillede ofte duet med Gene Krupa på Metropole i New York City.

Eksterne kilder/henvisninger 

 Biografi af Cozy Cole på drummerworld.com

Trommeslagere fra USA
Jazzmusikere fra USA
Personer fra New Jersey
Alvin Stoller

Alvin Stoller (7. oktober 1925 i New York City USA – 19. oktober 1992) var en amerikansk jazztrommeslager. Stoller har spillet med bl.a. Ella Fitzgerald, Art Tatum, Duke Ellington, Oscar Peterson, Benny Goodman og Ben Webster.
Han spiller i swing og bebop stil, og var inspireret af Buddy Rich.

Kilde 
 På allmusic

Trommeslagere fra USA
Jazzmusikere fra USA
Personer fra New York
Connie Kay

Conrad Henry Kirnon "Connie Kay" (27. april 1927 – 30. november 1994) var en amerikansk jazztrommeslager 

Kay var kendt som trommeslageren i The Modern Jazz Quartet fra 1955 (hvor han afløste Kenny Clarke) indtil gruppen blev opløst i 1974. Han var selvlært, og havde tidligere spillet i Lester Youngs kvintet fra 1949 til 1955, og også med Stan Getz, Coleman Hawkins, Charlie Parker, Miles Davis med flere. Han spillede også trommer på Van Morrison's LP Astral Weeks og på tre numre på Tupelo Honey.

Referencer 

Trommeslagere fra USA
Jazzmusikere fra USA
Baby Dodds

Warren "Baby" Dodds (24. december 1898 i New Orleans, Louisiana, USA – 14. februar 1959) var en amerikansk jazztrommeslager.

Dodds spillede med King Oliver, Louis Armstrong og Jelly Roll Morton.

Eksterne henvisninger 

 

Trommeslagere fra USA
Jazzmusikere fra USA
Personer fra New Orleans
Carl Allen

Carl Allen (født 25. april 1961 i USA) er en amerikansk jazztrommeslager.

Allen har spillet med Freddie Hubbard, Jackie McLean, Phil Woods og Christian McBride.

Eksterne kilder og henvisninger 
 Biografi mm
 

Jazztrommeslagere fra USA
Personer fra Milwaukee
Tiny Kahn

Norman "Tiny" Kahn (1923 – 19. august 1953 i USA) var en amerikansk jazztrommeslager. 

Kahn spillede bl.a. med Stan Getz, Lester Young og Woody Herman. 

Trommeslagere fra USA
Jazzmusikere fra USA
Dave Bailey

Samuel David "Dave" Bailey (født 22 februar 1926 i Virginia USA) er en amerikansk jazztrommeslager.

Bailey har spillet med Charles Mingus, Gerry Mulligan, Horace Silver, Art Farmer, Ben Webster og Clark Terry.

Jazztrommeslagere fra USA
Personer fra Virginia
Joey Baron

Joey Baron (født 26 juni 1955 i Richmond, Virginia, USA) er en amerikansk avantgarde jazztrommeslager.

Baron er nok mest kendt fra sit samarbejde med Bill Frisell og Steve Kuhn.
Han har også spillet med Randy Brecker , Dizzy Gillespie , Art Pepper , John Scofield , David Bowie og Michael Jackson.

Eksterne henvisninger 

Jazztrommeslagere fra USA
Personer fra Virginia